घटना थाना क्षेत्र के गांव खमरिया पट्टी की है। गांव निवासी बुद्धसेन पत्नी से हुए विवाद में गाली-गलौज कर रहा था। पुलिस ने बताया कि पड़ोसी पप्पू की पत्नी रामबेटी समझी कि बुद्धसेन उसे गालियां दे रहा है। इस पर विवाद हो गया। विवाद बढ़ने पर मंगलवार की शाम पप्पू, उसके भाई प्यारे लाल, गंगा सहाय और उनके पिता राम दयाल बुद्धसेन के घर में घुसे और लाठी, डंडों से उसकी पिटाई कर दी। इससे वह गंभीर रूप से घायल हो गए। बुद्धसेन को बुधवार को सीएचसी लाया गया। इलाज के दौरान उनकी मौत हो गई।